钦定古今图书集成/方舆汇编/职方典/第1283卷 > 《款乃曲五首》〈并序〉前人
## 钦定古今图书集成/方舆汇编/职方典/第1283卷 > 《款乃曲五首》〈并序〉前人

大历丁未中，漫叟结为道州刺史，以军事诣都。使还州，逢春水，舟行不进，作《款乃曲》五首，令舟子唱之，盖以取适于道路云。词曰：

偶存名迹在人间，顺时与俗未安闲。来谒大官兼问
政，扁舟却入九疑山。

又

湘江二月春水平，满月和风宜夜行。唱桡欲过平阳
戍，守吏相呼问姓名。

又

千里枫林烟雨深，无朝无暮有猿吟。停桡静听曲中
意，好似云山“《韶濩》音。”

又

零陵郡北湘水东，浯溪形胜满湘中。溪口石颠堪自
逸，谁能相伴作渔翁。

又

下泷船似入深渊，上泷船似欲升天。泷南始到九疑
郡，应绝高人乘兴船。